title: Direktiva Vijeća 95/61/EZ od 29. studenoga 1995. o izmjeni Priloga II. Direktivi 90/642/EEZ o određivanju maksimalnih razina ostataka pesticida u i na određenim proizvodima biljnog podrijetla, uključujući voće i povrće

text:
               03/Sv. 002

               HR

               Službeni list Europske unije

               21

         31995L0061

               L 292/27

               SLUŽBENI LIST EUROPSKE UNIJE

               29.11.1995.

      DIREKTIVA VIJEĆA 95/61/EZ
   od 29. studenoga 1995.
   o izmjeni Priloga II. Direktivi 90/642/EEZ o određivanju maksimalnih razina ostataka pesticida u i na određenim proizvodima biljnog podrijetla, uključujući voće i povrće
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 90/642/EEZ od 27. studenoga 1990. o određivanju maksimalnih razina ostataka pesticida u i na određenim proizvodima biljnog podrijetla, uključujući voće i povrće (1), a posebno njezin članak 1. stavak 1.,
   uzimajući u obzir prijedlog Komisije,
   budući da je Direktiva 90/642/EEZ prvi put izmijenjena Direktivom 93/58/EEZ (2) kojom se, među ostalim odredbama, predviđala izrada prvog popisa maksimalnih razina ostataka nekih pesticida;
   međutim, budući da dostupni podaci u to vrijeme nisu bili dovoljni za konačno utvrđivanje maksimalnih razina ostataka za određene kombinacije pesticid - usjev; budući da je u takvim slučajevima za utvrđivanje neophodnih podataka propisano četverogodišnje razdoblje nakon čega bi, ako i dalje ne bi bilo zadovoljavajućih podataka, razine obično bile određene na odgovarajuću graničnu vrijednost;
   budući da su u vrijeme donošenja Direktive 93/58/EEZ Komisija i Vijeće dogovorili da bi države članice u roku od jedne godine trebale postići da se sve zainteresirane strane obvežu da te podatke pribave; budući da u određenim slučajevima takve obveze nisu preuzete pa je stoga već moguće utvrditi odgovarajuće odredbe,
   DONIJELO JE OVU DIREKTIVU:
   Članak 1.
   Prilog II. Direktivi 90/642/EEZ izmjenjuje se u skladu s Prilogom ovoj Direktivi.
   Članak 2.
   Države članice donose zakone i druge propise potrebne za usklađivanje s ovom Direktivom najkasnije 31. listopada 1996.
   Kada države članice donose ove mjere, te mjere prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   Članak 3.
   Ova Direktiva stupa na snagu na dan objave u Službenom listu Europskih zajednica.
   Članak 4.
   Ova je Direktiva upućena državama članicama.

      Sastavljeno u Bruxellesu 29. studenoga 1995.

            Za Vijeće

            Predsjednik

         L. ATIENZA SERNA

      (1)  SL L 350, 14.12.1990., str. 71. Direktiva kako je zadnje izmijenjena Direktivom 95/38/EZ (SL L 197, 22.8.1995., str. 14.).

      (2)  SL L 211, 23.8.1993., str. 6.
   PRILOG
   1.   Klorotalonil

   U drugom stupcu u rubrici „Klorotalonil”, u sljedećoj skupini:
   2. (V.) LISNATO POVRĆE I SVJEŽE ZAČINSKO BILJE, Zelena salata i slično,
   unosi „(b)” i „0,01*” nasuprot primjera pojedinačnih proizvoda zamjenjuju se unosom „0,01*” koji se stavlja nasuprot „Zelena salata i slično”.
   2.   Klorpirifos

   U trećem stupcu u rubrici „Klorpirifos”, nasuprot unosa za sljedeće proizvode u sljedećim skupinama:

               —

               1. (VI.) RAZNO VOĆE, Masline,

               —

               2. (III.) PLODOVITO POVRĆE, Kukuruz šećerac,

         slovo „(c)” zamjenjuje se brojkom „0,05*”.
   U istom stupcu u sljedećoj skupini:
   2. (I.) KORJENASTO I GOMOLJASTO POVRĆE,
   brišu se unosi „(c)” nasuprot Cikle, Pastrnjaka, Stočne korabe i Repe.
   U istom stupcu nasuprot sljedećeg unosa proizvoda:
   7. Hmelj (sušeni), uključujući pelete i nekoncentrirani prah hmelja,
   slovo „(d)” zamjenjuje se brojkom „0,1*”.
   3.   Cipermetrin

   U petom stupcu u rubrici „Cipermetrin, uključujući ostale smjese sastavnih izomera (skupno izomeri)”, u sljedećoj skupini:

               —

               1. (V.) BOBIČASTO I SITNO VOĆE, Ostalo sitno i bobičasto voće (pitomo),

               —

               2. (I.) KORJENASTO I GOMOLJASTO POVRĆE,

         unosi „(c)” i „0,5*” nasuprot primjera pojedinačnih proizvoda zamjenjuju se unosom „0,05*” koji se stavlja nasuprot gore navedenih skupina.
   U istom stupcu, nasuprot sljedećeg unosa proizvoda:
   2. (VII.) STABILJKASTO POVRĆE, Komorač,
   briše se slovo „(c)”.
   4.   Deltametrin

   U šestom stupcu u rubrici „Deltametrin”, nasuprot sljedećeg unosa proizvoda u sljedećoj skupini:
   1. (VI.) RAZNO VOĆE, Kivi,
   briše se slovo „(c)”.
   5.   Imazalil

   U devetom stupcu u rubrici „Imazalil” u sljedećoj skupini:
   2. (III.) PLODOVITO POVRĆE, Solanacea,
   unosi „(a)” i „0,02*” nasuprot primjera pojedinačnih proizvoda zamjenjuju se unosom „0,02*” koji se stavlja nasuprot „Solanacea”.
   6.   Iprodion

   U 10. stupcu u rubrici „Iprodion” nasuprot sljedećih unosa proizvoda u sljedećoj skupini:

               —

               2. (I.) KORJENASTO I GOMOLJASTO POVRĆE, korijen celera,

               —

               2. (VII.) STABILJKASTO POVRĆE, Celer,

         briše se unos „(a)”.
   7.   Permetrin

   U 11. stupcu u rubrici „Permetrin (skupno izomeri)” nasuprot sljedećeg unosa proizvoda u sljedećoj skupini:
   1. (V.) BOBIČASTO I SITNO VOĆE, kupine (pitome),
   slovo „(c)” zamjenjuje se brojkom „0,05*”.
   U istom stupcu nasuprot sljedećih unosa proizvoda u sljedećim skupinama:

               —

               1. (VI.) RAZNO VOĆE, Masline,

               —

               2. (I.) KORJENASTO I GOMOLJASTO POVRĆE, Repa,

               —

               2. (IV.) KUPUSNJAČE, Cvjetne kupusnjače, Brokoli,

               —

               2. (VII.) STABILJKASTO POVRĆE, Komorač,

               —

               4. Sjemenke uljarica, sjemenke suncokreta,

         briše se slovo „(c)”.
   U istom stupcu u sljedećoj skupini:
   1. (V.) BOBIČASTO I SITNO VOĆE, Ostalo sitno i bobičasto voće (pitomo),
   unosi „(c)” i „0,05*” nasuprot primjera pojedinačnih proizvoda zamjenjuju se unosom „0,05” koji se stavlja nasuprot gore navedene skupine.
   U istom stupcu nasuprot sljedećeg unosa proizvoda:
   7. Hmelj (sušeni), uključujući pelete i nekoncentrirani prah hmelja,
   slovo „(d)” zamjenjuje se brojkom „0,1*”.
   8.   Benomil, karbendazim, tiofanat metil

   U 12. stupcu u rubrici „Benomil, karbendazim, tiofanat metil (skupno izraženi kao karbendazim)” nasuprot sljedećih unosa proizvoda u sljedećim skupinama:

               —

               2. (V.) LISNATO POVRĆE I SVJEŽE ZAČINSKO BILJE, Potočarka i Radič Witloof

               —

               7. Hmelj (sušeni), uključujući pelete i nekoncentrirani prah hmelja,

         slovo „(d)” zamjenjuje se brojkom „0,1*”.
   U istom stupcu nasuprot sljedećeg unosa proizvoda u sljedećoj skupini:
   1. (VI.) RAZNO VOĆE, Masline,
   briše se slovo „(d)”.
   9.   Maneb, mankozeb, metiram, propineb, zineb

   U 13. stupcu u rubrici „Maneb, mankozeb, metiram, propineb, zineb (skupno izraženi kao CS2)” u sljedećoj skupini:
   1. (V.) BOBIČASTO I SITNO VOĆE, kupine (pitome),
   slovo „(c)” zamjenjuje se slovom „(c)” nasuprot Maline i brojkom „0,05*” nasuprot „Ostalo”.
   U istom stupcu nasuprot sljedećih unosa proizvoda u sljedećoj skupini:

               —

               2. (I.) KORJENASTO I GOMOLJASTO POVRĆE, Cikla,

               —

               2. (VII.) STABILJKASTI POVRĆE, Artičoke

         briše se slovo „(c)”.
   U istom stupcu nasuprot sljedećeg unosa proizvoda u sljedećoj skupini:

               —

               2. (V.) LISNATO POVRĆE I SVJEŽE ZAČINSKO BILJE, Potočarka;

         slovo „(c)” zamjenjuje se brojkom „0,05*”.
   10.   Metamidofos

   U 14. stupcu u rubrici „Metamidofos” nasuprot sljedećih unosa proizvoda u sljedećim skupinama:

               —

               1. (V.) BOBIČASTO I SITNO VOĆE, Stolno grožđe i grožđe za vino, i Jagode (ne šumske)

               —

               2. (IV.) KUPUSNJAČE, Lisnato kupusnjače

         slovo „(b)” zamjenjuje se brojkom „0,01*”.
   11.   Procimidon

   U 15. stupcu u rubrici „Procimidon” nasuprot sljedećeg unosa proizvoda u sljedećoj skupini:
   1. (III.) JEZGRIČAVO VOĆE, Jabuke,
   slovo „(a)” zamjenjuje se brojkom „0,02*”.
   U istom stupcu nasuprot sljedećeg unosa proizvoda u sljedećoj skupini:
   2. (II.) LUKOVIČASTO POVRĆE, Crveni luk,
   briše se slovo „(a)”.
   12.   Maksimalne razine ostataka posebno u pogledu čaja (sušeno lišće i peteljke, fermentirano ili drugačije obrađeno, Camelia sinensis)

   U tablici sastavljenoj posebno za čaj nasuprot sljedećih ostataka pesticida:
   6. Bromopropilat,
   15. Flucitrinat (suma izomera),
   18. Metidation, i
   21. Profenofos,
   slovo „(d)” zamjenjuje se brojkom „0,01*”.


title: Direktiva 98/5/EZ Europskog parlamenta i Vijeća od 16. veljače 1998. o olakšavanju stalnog obavljanja odvjetničke djelatnosti u državi članici različitoj od one u kojoj je stečena kvalifikacija

text:
               06/Sv. 009

               HR

               Službeni list Europske unije

               65

         31998L0005

               L 077/36

               SLUŽBENI LIST EUROPSKE UNIJE

               16.02.1998.

      DIREKTIVA 98/5/EZ EUROPSKOG PARLAMENTA I VIJEĆA

   od 16. veljače 1998.
   o olakšavanju stalnog obavljanja odvjetničke djelatnosti u državi članici različitoj od one u kojoj je stečena kvalifikacija
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 49., članak. 57. stavak 1. i prvu i treću rečenicu članka 57. stavka 2.,
   uzimajući u obzir prijedlog Komisije (1),
   uzimajući u obzir mišljenje Gospodarskog i socijalnog odbora (2),
   u skladu s postupkom utvrđenim u članku 189.b Ugovora (3),

               (1)

               Budući da, u skladu s člankom 7.a Ugovora, unutarnje tržište obuhvaća područje bez unutarnjih granica; budući da je, u skladu s člankom 3. točkom (c) Ugovora ukidanje prepreka između država članica za slobodno kretanje ljudi i usluga jedan od ciljeva Zajednice; budući da to za državljane država članica, između ostalog znači mogućnost obavljanja djelatnosti u vidu samostalne ili nesamostalne djelatnosti u državi članici različitoj od one u kojoj su stekli stručne kvalifikacije.

               (2)

               Budući da, u skladu s Direktivom Vijeća 89/48/EEZ od 21. prosinca 1988. o općem sustavu priznavanja diploma visokih učilišta dodijeljenih po završetku stručnog obrazovanja i osposobljavanja u trajanju od najmanje tri godine (4), odvjetnik koji je u potpunosti kvalificiran u jednoj državi članici može tražiti priznavanje diplome s ciljem registriranja u drugoj državi ugovornici za obavljanje odvjetničke djelatnosti pod nazivom koji se koristi u toj državi; budući da je cilj Direktive 89/48/EEZ osiguranje da se odvjetnik uključi u struku u državi primateljici, te da cilj Direktive nije mijenjanje pravila koja uređuju pitanje odvjetništva u toj državi niti oslobađanje odvjetnika od ograničenja iz tih pravila.

               (3)

               Budući da se neki odvjetnici mogu brzo uključiti u obavljanje djelatnosti u državi primateljici, između ostalog prolaskom na ispitu sposobnosti u skladu s Direktivom 89/48/EEZ, ostali potpuno kvalificirani odvjetnici moraju imati mogućnost postići takvo uključivanje nakon određenog vremena obavljanja stručne prakse u državi primateljici pod stručnim nazivom iz matične zemlje ili nastaviti obavljati djelatnosti pod stručnim nazivom koji se koristi u matičnoj državi.

               (4)

               Budući da na bi na kraju tog razdoblja odvjetnik trebao biti u stanju uključiti se u obavljanje djelatnosti u državama primateljicama nakon što se utvrdi da posjeduje stručno iskustvo u toj državi članici.

               (5)

               Budući da je takvo postupanje opravdano na razini Zajednice ne samo zato što, u usporedbi s općim sustavom priznavanja diploma, omogućuje odvjetnicima lakše uključivanje u obavljanje djelatnosti u državi primateljici, nego i zato što se omogućavanjem odvjetnicima stalnog obavljanja odvjetničke djelatnosti u državi primateljici pod stručnim nazivom iz matične zemlje, zadovoljavaju potrebe korisnika pravnih usluga koji, zbog povećanog trgovinskog toka koji nastaje posebno iz unutarnjeg tržišta, traže pravni savjet pri obavljanju prekograničnih transakcija u kojima se preklapa međunarodno pravo, pravo Zajednice i nacionalno pravo.

               (6)

               Budući da je takvo postupanje opravdano na razini Zajednice, jer samo manji broj država članica dopušta na svom državnom području obavljanje odvjetničke djelatnosti osim u vidu pružanja pravne pomoći od strane odvjetnika iz drugih država članica koji obavljaju odvjetničku djelatnost pod stručnim nazivima iz matične zemlje; budući da se, međutim, u državama članicama u kojima postoji ta mogućnost, praktični detalji koji se odnose, na primjer, na područje djelovanja i obvezu upisa kod nadležnog tijela znatno razlikuju; budući da ta raznovrsnost situacija dovodi do nejednakosti i smetnji u natjecanju među odvjetnicima iz država članica i predstavlja prepreku slobodi kretanja; budući da se jedino direktivom kojom se utvrđuju uvjeti obavljanja odvjetničke djelatnosti izvan okvira pružanja pravne pomoći, od strane odvjetnika koji obavljaju djelatnost pod stručnim nazivima iz matične zemlje mogu riješiti te poteškoće i pružiti iste mogućnosti odvjetnicima i korisnicima pravnih usluga u svim državama članicama.

               (7)

               Budući da, u skladu sa svojim ciljem ova Direktiva ne predviđa nikakva pravila u vezi s isključivo unutarnjim stanjima u državama, i pri tome ne utječe na nacionalna pravila kojima se uređuju pitanja u vezi pravne struke, njome se ne čini ništa više od nužnog za učinkovito postizanje njenog cilja; budući da ova direktiva ne umanjuje prava iz nacionalnog zakonodavstva koje uređuje pristup i obavljanje odvjetničkih djelatnosti pod stručnim nazivom korištenom u državi primateljici.

               (8)

               Budući da se od odvjetnika na koje se odnosi ova Direktiva zahtjeva da se upišu kod nadležnog tijela u državi primateljici kako bi to tijelo moglo osigurati da će se isti pridržavati pravila odvjetničkog kodeksa koji vrijedi u toj državi; budući da su učinci tog upisa u vezi sudskih nadležnosti, te razina i vrsta sudova pred kojima odvjetnici mogu obavljati djelatnost utvrđeni zakonom koji se primjenjuje na odvjetnike u državi primateljici.

               (9)

               Budući da odvjetnici koji nisu uključeni u obavljanje djelatnosti u državi primateljici moraju obavljati djelatnost u toj državi pod stručnim nazivom iz matične zemlje, kako bi se osiguralo pravilno informiranje korisnika, te da bi se razlikovalo između tih odvjetnika i odvjetnika iz države primateljice koji obavljaju djelatnost pod nazivom korištenim u istoj.

               (10)

               Budući da bi se odvjetnicima na koje se odnosi ova Direktiva trebalo dopustiti pružanje pravnih savjeta posebno iz područja prava matične države članice, prava Zajednice, međunarodnog prava i prava države primateljice; budući da je to već dopušteno u smislu pružanja pravne pomoći u skladu s Direktivom Vijeća 77/249/EEZ od 22. ožujka 1977. za olakšavanje učinkovitog ostvarivanja slobode pružanja odvjetničkih usluga (5); budući da je, međutim, potrebno predvidjeti kao u Direktivi 77/249/EEZ, mogućnost da se iz djelatnosti odvjetnika koji obavljaju odvjetništvo pod stručnim nazivima iz matične zemlje u Velikoj Britaniji i Irskoj isključi priprema određenih službenih isprava u području prijenosa prava vlasništva nad nekretninama i ostavinskim postupcima; budući da ova Direktiva ni na koji način ne utječe na odredbe po kojima su u svakoj državi članici određene djelatnosti rezervirane za struke različite od pravne struke; budući da se i u ovu Direktivu treba uključiti odredba Direktive 77/249/EEZ o mogućnosti države primateljice da od odvjetnika koji obavlja djelatnost pod stručnim nazivom iz matične zemlje traži da radi zajedno s lokalnim odvjetnikom u zastupanju ili obrani stranke u pravnom postupku; budući da se taj uvjet mora tumačiti u svjetlu sudske prakse Europskog suda pravde, posebno presude od 25. veljače 1988. u predmetu 427/85 Komisija protiv Njemačke (6).

               (11)

               Budući da se u svrhu osiguranja nesmetanog djelovanja pravosudnog sustava državama članicama treba dopustiti posebnim pravilima zadržavanje pristupa najvišim sudovima samo specijaliziranim odvjetnicima, bez sprečavanja uključivanja odvjetnika država članica koji ispunjavaju potrebne uvjete.

               (12)

               Budući da odvjetnik upisan u državi članici primateljici pod stručnim nazivom iz matične zemlje mora ostati upisan kod nadležnog tijela matične zemlje ako želi zadržati status odvjetnika i biti obuhvaćen ovom Direktivom; budući da je iz tog razloga neophodna uska suradnja između nadležnih tijela, posebno u eventualnim disciplinskim postupcima.

               (13)

               Budući da odvjetnici na koje se odnosi ova Direktiva, bez obzira rade li u nesamostalnoj ili samostalnoj djelatnosti u matičnim državama, mogu obavljati nesamostalnu djelatnost u državi primateljici, pod uvjetom da država članica tu mogućnost pruža svojim odvjetnicima.

               (14)

               Budući da je svrha ove Direktive omogućiti odvjetnicima obavljanje djelatnosti u drugoj državi članici pod stručnim nazivom iz matične zemlje kao i olakšati im stjecanje stručnog naziva koji se koristi u državi primateljici; budući da na temelju članaka 48. i 52. Ugovora u tumačenju Suda država primateljica mora uzeti u obzir eventualno stručno iskustvo stečeno na njezinom državnom području; budući da se nakon učinkovitog i redovitog obavljanja djelatnosti od tri godine u državi primateljici u području prava te države, uključujući prava Zajednice može pretpostaviti da je odvjetnik stekao potrebne sposobnosti za potpunu integraciju u obavljanje odvjetničke djelatnosti u toj državi; budući da bi na kraju tog razdoblja odvjetnik koji može, u skladu s provjerom, dostaviti dokaze o stručnoj sposobnosti u državi primateljici trebao imati mogućnost steći stručni naziv koji se koristi u toj državi članici; budući da nadležno tijelo treba uzeti u obzir i sva ostala znanja o pravu te države ako razdoblje učinkovite i redovite stručne djelatnosti traje najmanje tri godine i uključuje kraće razdoblje obavljanja odvjetničke djelatnosti u državi članici, koja može provjeriti usmenom provjerom; budući da se, ako se ne dostavi dokaz o ispunjavanju tih uvjeta, odluka nadležnog tijela države primateljice kojom se odbija dati stručni naziv korišten u toj državi u okviru dogovora o suradnji vezano uz te uvjete mora obrazložiti i protiv te odluke može se izjaviti žalba u skladu s nacionalnim zakonodavstvom.

               (15)

               Budući da je, zbog gospodarskih i stručnih razloga, rastući trend zajedničkog obavljanja odvjetničke djelatnosti u Zajednici, uključujući i oblik udruživanja, postao stvarnost; budući da se činjenica da odvjetnici pripadaju određenom udruženju u matičnoj državi ne bi trebala koristiti kao izgovor za sprječavanje ili odvraćanje od registriranja u državi primateljici; budući da državama članicama ipak treba dopustiti poduzimanje odgovarajućih mjera s legitimnim ciljem zaštite neovisnosti struke; budući da se trebaju osigurati određena jamstva u onim državama članicama koje dopuštaju zajedničku praksu,

         DONIJELI SU SLJEDEĆU DIREKTIVU:
   Članak 1.
   Predmet, područje primjene i definicije
   1.   Svrha ove Direktive je omogućavanje trajnog obavljanja odvjetničke djelatnosti, kao samostalne ili nesamostalne djelatnosti, u državi članici različitoj od one u kojoj je stečena kvalifikacija za bavljenje odvjetništvom.
   2.   Za potrebe ove Direktive:

               (a)

               „odvjetnik” znači svaka osoba koja je državljanin države članice i ovlaštena za obavljanje svoje stručne djelatnosti pod jednim ili više sljedećih stručnih naziva:

                           Belgija

                           Avocat/Advocaat/Rechtsanwalt

                           Danska

                           Advokat

                           Njemačka

                           Rechtsanwalt

                           Grčka

                           Δικηγοροζ

                           Španjolska

                           Abogado/Advocat/Avogado/Abokatu

                           Francuska

                           Avocat

                           Irska

                           Barrister/Solicitor

                           Italija

                           Avvocato

                           Luksemburg

                           Avocat

                           Nizozemska

                           Advocaat

                           Austrija

                           Rechtsanwalt

                           Portugal

                           Advogado

                           Finska

                           Asianajaja/Advokat

                           Švedska

                           Advokat

                           Ujedinjena Kraljevina

                           Advocate/Barrister/Solicitor

               (b)

               „matična država članica” znači država članica u kojoj je odvjetnik stekao pravo korištenja naziva iz točke (a) prije obavljanja odvjetničke djelatnosti u drugoj državi članici;

               (c)

               „država članica primateljica” znači država članica u kojoj odvjetnik obavlja djelatnost u skladu s ovom Direktivom;

               (d)

               „stručni naziv iz matične zemlje” znači stručni naziv koji se koristi u državi članici u kojoj je odvjetnik stekao pravo korištenja tog naziva prije obavljanja odvjetničke djelatnosti u državi primateljici;

               (e)

               „udruženje” znači bilo koji oblik udruživanja, s ili bez pravne osobnosti, osnovan u skladu s zakonodavstvom države članice, u okviru kojeg odvjetnici obavljaju svoju djelatnosti zajedno pod zajedničkim nazivom;

               (f)

               „odgovarajući stručni naziv” ili „odgovarajuća struka” znači stručni naziv ili struka, za koju je odgovorno nadležno tijelo kod kojeg je odvjetnik upisan u skladu s člankom 3., a „nadležno tijelo” odnosi se na to tijelo.

         3.   Ova Direktiva primjenjuje se na odvjetnike koje obavljaju samostalnu djelatnosti i na odvjetnike koji obavljaju nesamostalnu djelatnost u matičnoj državi članici i, u skladu s člankom 8. u državi primateljici.
   4.   Obavljanje odvjetničke djelatnosti u smislu ove Direktive ne obuhvaća pružanje pravne pomoći koje obuhvaća Direktiva 77/249/EEZ.
   Članak 2.
   Pravo obavljanja djelatnosti pod stručnim nazivom iz matične zemlje
   Svaki odvjetnik ima pravo u bilo kojoj drugoj državi članici stalno obavljati djelatnosti iz članka 5. pod stručnim nazivom iz matične zemlje.
   Uključivanje u odvjetničku struku u državi primateljici podliježe članku 10.
   Članak 3.
   Upis kod nadležnog tijela
   1.   Odvjetnik koji želi obavljati djelatnost u državi članici različitoj od one u kojoj je stekao stručnu kvalifikaciju upisuje se kod nadležnog tijela te države.
   2.   Nadležno tijelo u državi primateljici upisat će odvjetnika po predočenju potvrde kojom se potvrđuje njegov upis kod nadležnog tijela u matičnoj državi članici. Navedeno tijelo može tražiti da potvrda izdana od nadležnog tijela matične države članice ne smije biti starija od tri mjeseca u trenutku podnošenja. Navedeno tijelo će o upisu izvijestiti nadležno tijelo matične države članice upisa.
   3.   U smislu primjene stavka 1. ovog članka:

               —

               u Ujedinjenoj Kraljevini i Irskoj, odvjetnici koji obavljaju djelatnost pod stručnim nazivom različitom od onih koji se koriste u Ujedinjenoj Kraljevini i Irskoj upisat će se kod nadležnog tijela za obavljanje djelatnosti pod stručnim nazivom „barrister” ili „advocate” ili kod tijela nadležnog za obavljanje djelatnosti pod stručnim nazivom „solicitor”,

               —

               u Ujedinjenoj Kraljevini za odvjetnike iz Irske pod stručnim nazivom „barrister” nadležno tijelo odgovorno za djelatnosti koje se obavljaju pod stručnim nazivom „barrister” ili „advocate”, a za odvjetnike iz Irske sa stručnim nazivom „solicitor” nadležno je tijelo odgovorno za obavljanje djelatnosti pod stručnim nazivom „solicitor”,

               —

               u Irskoj je za obavljanje djelatnosti pod stručnim nazivom „barrister” ili „advocate” od strane odvjetnika iz Ujedinjene Kraljevine nadležno ono tijelo koje je odgovorno za obavljanje djelatnosti pod stručnim nazivom „barrister”, a za obavljanje djelatnosti pod stručnim nazivom „solicitor” od strane odvjetnika iz Ujedinjene Kraljevine nadležno je tijelo koje je odgovorno za obavljanje djelatnosti pod stručnim nazivom „solicitor”.

         4.   Ako nadležno tijelo u državi primateljici objavljuje imena odvjetnika upisanih kod tog tijela, ono je obvezno objaviti i imena odvjetnika upisanih u skladu s ovom Direktivom.
   Članak 4.
   Obavljanje djelatnosti pod stručnim nazivom iz matične zemlje
   1.   Odvjetnik koji obavlja djelatnost u državi primateljici pod stručnim nazivom iz matične zemlje obavljat će tu djelatnost pod tim stručnim nazivom, što se mora navesti na službenom jeziku ili jednom od službenih jezika matične države članice, čitljivo i na način kojim se izbjegava zabuna sa stručnim nazivom koji se koristi u državi primateljici.
   2.   U svrhu primjene stavka 1. ovog članka, država primateljica može od odvjetnika koji obavlja djelatnost pod stručnim nazivom iz matične zemlje tražiti da naznači stručno tijelo u kojem je član u matičnoj državi članici ili pravosudno tijelo pred kojim je ovlašten obavljati djelatnost u skladu s propisima matične države članice. Država primateljica može zatražiti od odvjetnika koji obavlja djelatnost pod stručnim nazivom iz matične zemlje da uključi i naznaku svog upisa kod nadležnog tijela te države.
   Članak 5.
   Područje djelovanja
   1.   U skladu sa stavcima 2. i 3., odvjetnik koji pod stručnim nazivom iz matične zemlje obavlja iste stručne djelatnosti kao i odvjetnik koji obavlja djelatnost pod odgovarajućim stručnim nazivom u državi primateljici može, između ostalog, dati savjet o pravu matične države članice, o pravu Zajednice, o međunarodnom pravu i o pravu države primateljice. U svakom slučaju, isti će se pridržavati pravila postupanja koja vrijede pred nacionalnim sudovima.
   2.   Države članice koje na svom državnom području ovlašćuju propisanu kategoriju odvjetnika za sastavljanje isprava za stjecanje prava na upravljanje ostavinom i za stjecanje ili prijenos prava vlasništva i drugih prava nad nekretninama, a koja su područja u drugim državama članicama rezervirana za druge struke različite od odvjetništva mogu iz tih djelatnosti isključiti odvjetnike koji obavljaju djelatnost pod stručnim nazivom iz matične zemlje dodijeljenim u jednoj od potonjih država članica.
   3.   Za obavljanje djelatnosti koje se odnose na zastupanje ili obranu stranke u pravnom postupku, ako pravo države primateljice zadržava te djelatnosti za odvjetnike koji obavljaju djelatnost pod stručnim nazivom iz te države, potonja može tražiti od odvjetnika koji obavljaju praksu pod stručnim nazivom iz matične zemlje da rade zajedno s odvjetnikom koji obavlja djelatnost pred predmetnim pravosudnim tijelom i koji bi, prema potrebi, bio odgovoran tom tijelu ili s „avoué” koji obavlja djelatnost pred istim.
   Bez obzira na to, s ciljem osiguranja nesmetanog funkcioniranja pravosudnog sustava, države članice mogu utvrditi posebna pravila pristupa višim sudovima, kao što je korištenje usluga specijaliziranih odvjetnika.
   Članak 6.
   Mjerodavni kodeks
   1.   Neovisno o kodeksu kojem podliježe u matičnoj državi, odvjetnik koji obavlja djelatnost pod stručnim nazivom iz matične zemlje podliježe istim pravilima odvjetničkog kodeksa kao i odvjetnici koji obavljaju djelatnost pod relevantnim stručnim nazivom države primateljice vezano za sve djelatnosti koje obavlja na području te države.
   2.   Odvjetnici koji obavljaju djelatnost pod stručnim nazivom iz matične zemlje imaju pravo biti zastupljeni u stručnim udruženjima države primateljice. Navedeno zastupanje obuhvaća kao minimum pravo glasovanja kod izbora upravnih tijela tih udruga.
   3.   Država primateljica može od odvjetnika koji obavlja djelatnost pod stručnim nazivom iz matične zemlje tražiti ili osiguranje od odgovornosti iz poslovne djelatnosti ili da postane član stručnog jamstvenog fonda u skladu s pravilima koja ta država postavlja za stručne djelatnosti na svom državnom području. Neovisno o tome, odvjetnik koji obavlja djelatnosti pod stručnim nazivom iz matične zemlje izuzet je od tog uvjeta ako može dokazati da je obuhvaćen osiguranjem ili jamstvom dostavljenim u skladu s pravilima matične države članice, ako je to osiguranje ili jamstvo jednako u smislu uvjeta i pokrića. Ako su samo djelomično jednaki, nadležno tijelo u državi primateljici može zatražiti dodatno osiguranje ili dodatno jamstvo za pokriće elemenata koji već nisu pokriveni osiguranjem ili jamstvom ugovorenima u skladu s pravilima matične države članice.
   Članak 7.
   Disciplinski postupak
   1.   U slučaju da odvjetnik koji obavlja djelatnost pod stručnim nazivom iz matične zemlje ne ispuni obveze koje vrijede u državi primateljici, primjenjuju se pravila postupka, kazne i pravni lijekovi države primateljice.
   2.   Prije pokretanja disciplinskog postupka protiv odvjetnika koji obavlja djelatnost pod stručnim nazivom iz matične zemlje, nadležno tijelo države primateljice dužno je izvijestiti nadležno tijelo matične države članice što prije, te im dostaviti sve bitne pojedinosti.
   Prvi podstavak primjenjuje se mutatis mutandis ako disciplinski postupak pokrene nadležno tijelo matične države članice, koje će u skladu s tim izvijestiti nadležno tijelo države primateljice.
   3.   Ne dovodeći u pitanje ovlasti odlučivanja nadležnog tijela države primateljice, to tijelo surađuje tijekom disciplinskog postupka s nadležnim tijelom matične države članice. Osobito će država primateljica poduzeti mjere potrebne kako bi se osiguralo da nadležno tijelo u matičnoj državi dostavi isprave tijelima nadležnima za postupanje povodom bilo kakve žalbe.
   4.   Nadležno tijelo u matičnoj državi odlučuje o pokretanju mjera, prema vlastitim postupovnim i materijalnim pravilima, u svjetlu odluke nadležnog tijela države primateljice o odvjetniku koji obavlja djelatnost pod stručnim nazivom iz matične zemlje.
   5.   Iako nije preduvjet za odluku nadležnog tijela u državi primateljici, privremeno ili trajno oduzimanje ovlaštenja za obavljanje djelatnosti od strane nadležnog tijela matične države članice automatski povlači privremenu ili trajnu zabranu obavljanja odvjetništva u državi primateljici pod stručnim nazivom iz matične zemlje.
   Članak 8.
   Nesamostalna djelatnost
   Odvjetnik upisan u državi primateljici pod nazivom iz matične zemlje može obavljati nesamostalnu djelatnost kod drugog odvjetnika, udruženja ili odvjetničkog društva, u javnom ili privatnom trgovačkom društvu, u onoj mjeri u kojoj to država primateljica dopušta odvjetnicima upisanima pod stručnim nazivom iz te države.
   Članak 9.
   Obrazloženja i pravni lijekovi
   Odluke o odbijanju upisa iz članka 3. ili o poništenju upisa i odluke kojima se utvrđuju disciplinske mjere moraju sadržavati obrazloženja.
   Protiv takvih odluka moraju postojati pravni lijekovi pred sudom u skladu s odredbama nacionalnog zakonodavstva.
   Članak 10.
   Izjednačavanje s odvjetnicima države primateljice
   1.   Odvjetnik koji obavlja djelatnost pod stručnim nazivom iz matične zemlje i koji učinkovito i redovno obavlja djelatnost najmanje tri godine u državi primateljici po pravu te države, uključujući pravo Zajednice, s ciljem stjecanja primitka u odvjetništvo države primateljice, izuzet je od uvjeta iz članka 4. stavka 1. točke (b) Direktive 89/48/EEZ, „Učinkovito i redovno obavljanje djelatnosti” znači stvarno obavljanje djelatnosti bez prekida osim onog koje nastaje iz događaja u svakodnevnom životu.
   Predmetni odvjetnik dužan je dostaviti nadležnom tijelu u državi primateljici dokaz o učinkovitom redovnom obavljanju djelatnosti za razdoblje od najmanje tri godine po pravu države primateljice. U tom cilju:

               (a)

               odvjetnik će dostaviti nadležnom tijelu u državi primateljici sve bitne podatke i dokumentaciju, posebno o broju predmeta s kojima je radio i njihovoj prirodi;

               (b)

               nadležno tijelo države primateljice može provjeriti učinkovitost i redovitost obavljanja djelatnosti i može, prema potrebi, zatražiti od odvjetnika da dostavi, usmeno ili pismeno, dodatna pojašnjenja ili tumačenja informacija i dokumentacije iz točke (a).

         Odluka nadležnog tijela u državi primateljici kojom se odbija dodjela ovlaštenja ako nije dostavljen dokaz da su ispunjeni uvjeti utvrđeni u prvom podstavku mora biti obrazložena, te podliježe žalbi u skladu s nacionalnim zakonodavstvom.
   2.   Odvjetnik koji obavlja djelatnost u državi primateljici pod stručnim nazivom iz matične zemlje može u bilo kojem trenutku predati zahtjev za priznanje diplome u skladu sa Direktivom 89/48/EEZ s ciljem primitka u odvjetništvo države primateljice i obavljanje djelatnosti odvjetnika pod stručnim nazivom koji odgovara stručnom nazivu u toj državi članici.
   3.   Odvjetnik koji obavlja djelatnost pod stručnim nazivom iz matične zemlje i koji učinkovito i redovno obavlja djelatnost u državi primateljici na razdoblje od najmanje tri godine ali kraće vrijeme po pravu te države članice, može od nadležnog tijela te države ishoditi prijem u odvjetništvo države primateljice i pravo obavljanja odvjetništva pod stručnim nazivom koji odgovara stručnom nazivu u toj državi članici, bez obveze ispunjavanja uvjeta iz članka 4., stavka 1. točke b. Direktive 89/48/EEZ, pod uvjetima i u skladu s postupcima utvrđenima u nastavku:

               (a)

               Nadležno tijelo države primateljice uzet će u obzir učinkovito i redovno obavljanje odvjetništva tijekom gore navedenog razdoblja i sve znanje i iskustvo u struci po pravu države primateljice, kao i svako pohađanje predavanja ili seminara o pravu države primateljice, uključujući pravila u vezi obavljanja odvjetničke djelatnosti i odvjetnički kodeks.

               (b)

               Odvjetnik je dužan dostaviti nadležnom tijelu države primateljice sve relevantne podatke i dokumentaciju, posebno o predmetima na kojima je radio. Procjena učinkovitog i redovnog obavljanja odvjetništva od strane odvjetnika u državi primateljici i procjena njegove sposobnosti nastavka obavljanja te djelatnosti u toj državi vrši se usmenom provjerom kod nadležnog tijela države primateljice s ciljem provjere redovnosti i učinkovitosti obavljanja djelatnosti.

         Odluka nadležnog tijela u državi primateljici kojom se odbija dati ovlaštenje ako nije dostavljen dokaz da su ispunjeni uvjeti iz prvog podstavka mora sadržavati obrazloženje, te podliježe žalbi sukladno nacionalnom zakonodavstvu.
   4.   Nadležno tijelo države primateljice može, obrazloženom odlukom protiv koje je dozvoljena žalba u skladu s nacionalnim zakonodavstvom, odbiti zahtjev odvjetnika za ostvarivanje prava iz ovog članka ako smatra da bi to bilo protivno javnom poretku, posebno zbog mogućnosti disciplinskog postupka ili žalbi ili incidenata bilo koje vrste.
   5.   Predstavnici nadležnog tijela koje razmatra zahtjev dužni su sačuvati povjerljivost svih primljenih podataka.
   6.   Odvjetnik koji je primljen u odvjetništvo države primateljice u skladu sa stavcima 1., 2. i 3. ovog članka ima pravo koristiti stručni naziv iz matične zemlje, na službenom jeziku ili jednom od službenih jezika matične države članice, zajedno sa nazivom koji odgovara odvjetničkoj struci u državi primateljici.
   Članak 11.
   Zajedničko obavljanje djelatnosti
   Ako je odobreno zajedničko obavljanje djelatnosti odvjetnicima koji svoje djelatnosti obavljaju pod odgovarajućim stručnim nazivom u državi primateljici, vrijede sljedeće odredbe za odvjetnike koji žele obavljati djelatnosti pod tim stručnim nazivom ili koji su upisani kod nadležnog tijela:

               1.

               Jedan ili više odvjetnika iz istog udruženja u matičnoj državi članici i koji obavljaju djelatnost u državi primateljici pod stručnim nazivom matične države mogu svoje stručne djelatnosti obavljati u podružnici ili predstavništvu svog udruženja u državi primateljici. Međutim, ako temeljna pravila kojima se uređuje takvo udruživanje u matičnoj državi nisu u skladu s temeljnim pravilima utvrđenima zakonima ili drugim propisima države primateljice, potonja pravila su mjerodavna u onoj mjeri u kojoj je pridržavanje tih pravila opravdano javnim interesom u zaštiti stranaka i trećih osoba.

               2.

               Svaka država članica dopustit će da dvoje ili više odvjetnika iz istog udruženja ili iste matične države članice koji na njezinom državnom području obavljaju djelatnost pod stručnim nazivom iz matične zemlje imaju pristup određenom obliku zajedničkog obavljanja djelatnosti. Ako država primateljica dopušta svojim odvjetnicima izbor između više oblika zajedničkog obavljanja djelatnosti, te iste oblike stavit će se na raspolaganje i gore navedenim odvjetnicima. Način na koji ti odvjetnici zajednički obavljaju djelatnost u državi primateljici uređuje se zakonima i drugim propisima te države.

               3.

               Država primateljica poduzet će mjere potrebne za dopuštanje zajedničkog obavljanja djelatnosti i među:

                           (a)

                           više odvjetnika iz različitih država članica koji obavljaju djelatnost pod stručnim nazivima iz matične zemlje;

                           (b)

                           jednom ili više odvjetnika iz točke (a) i jednom ili više odvjetnika iz države primateljice.

                     Način na koji odvjetnici mogu zajednički obavljati djelatnost u državi primateljici uređuje se zakonima i drugim propisima te države.

               4.

               Odvjetnik koji želi obavljati djelatnost pod stručnim nazivom iz matične zemlje obavijestit će nadležno tijelo države primateljice o činjenici da je član udruženja u matičnoj državi i dostaviti sve relevantne podatke o tom udruženju.

               5.

               Neovisno o točkama od 1. do 4., država primateljica, ako zabranjuje odvjetnicima koji obavljaju djelatnost pod njezinim odgovarajućim stručnim nazivom, obavljanje odvjetništva u okviru udruženja u kojem neke osobe nisu članovi struke, može odbiti odvjetniku upis pod stručnim nazivom iz matične zemlje na svom državnom području u svojstvu člana njegovog udruženja. Smatra se da udruženje uključuje članove koji ne pripadaju odvjetničkoj struci ako:

                           —

                           je kapital udruženja u potpunosti ili djelomično u vlasti, ili

                           —

                           naziv, pod kojim se obavlja djelatnost, koristi, ili

                           —

                           ovlasti za odlučivanje u tom udruženju vrše, de facto ili de jure,

         osobe koje nemaju status odvjetnika u smislu članka 1. stavka 2.
   Ako temeljna pravila o udruživanju odvjetnika u matičnoj državi nisu u skladu s pravilima koja vrijede u državi primateljici ili s odredbama prvog podstavka, država primateljica može se suprotstaviti otvaranju podružnice ili predstavništva na svom državnom području bez ograničenja iz točke 1.
   Članak 12.
   Naziv udruženja
   Bez obzira na način na koji odvjetnici obavljaju djelatnost pod stručnim nazivima iz matične zemlje u državi primateljici, mogu koristiti naziv bilo kojeg udruženja kojem pripadaju u matičnoj državi članici.
   Država primateljica može tražiti da se, pored naziva navedenog u prvom podstavku, navede pravni oblik udruženja u matičnoj državi članici i/ili nazivi eventualnih članova udruženja koji obavljaju djelatnost u državi primateljici.
   Članak 13.
   Suradnja između nadležnih tijela matične države članice i države članice primateljice i povjerljivost
   S ciljem omogućavanja primjene ove Direktive i sprječavanja pogrešne primjene odredaba iste isključivo u svrhu izbjegavanja pravila koja vrijede u državi primateljici, nadležno tijelo države primateljice i nadležno tijelo matične države članice usko surađuju i uzajamno se pomažu.
   Nadležna tijela čuvaju povjerljivost podataka koje razmjenjuju.
   Članak 14.
   Određivanje nadležnih tijela
   Države članice određuju nadležna tijela ovlaštena primiti zahtjeve i donositi odluke navedene u ovoj Direktivi do 14. ožujka 2000. Te podatke dostavljaju drugim državama članicama i Komisiji.
   Članak 15.
   Izvještaj Komisije
   Najkasnije u roku od deset godina od stupanja na snagu ove Direktive, Komisija Europskom Parlamentu i Vijeću dostavlja izvješće o napretku u provedbi ove Direktive.
   Po obavljenim svim potrebnim savjetovanjima, tom prilikom iznosi svoje zaključke i moguće izmjene postojećeg sustava.
   Članak 16.
   Provedba
   1.   Države članice donose zakone i druge propise potrebne za usklađivanje s ovom Direktivom do 14. ožujka 2000. One o tome odmah obavješćuju Komisiju.
   Kada države članice donose ove mjere, te mjere prilikom njihove službene objave sadržavaju uputu na ovu Direktivu ili se uz njih navodi takva uputa. Načine toga upućivanja određuju države članice.
   2.   Države članice Komisiji dostavljaju tekst glavnih odredaba nacionalnoga prava koji donesu u području na koje se odnosi ova Direktiva.
   Članak 17.
   Ova Direktiva stupa na snagu na dan objave u Službenom listu Europskih zajednica.
   Članak 18.
   Adresati
   Ova je Direktiva upućena državama članicama.

      U Bruxellesu 16. veljače 1998.

            Za Europski parlament

            Predsjednik

         J. M. GIL-ROBLES

            Za Vijeće

            Predsjednik

         J. CUNNINGHAM

      (1)  SL C 128, 24.5.1995., str. 6., i SL C 355, 25.11.1996., str. 19.

      (2)  SL C 256, 2.10.1995., str. 14.

      (3)  Mišljenje Europskog parlamenta od 19. lipnja 1996. (SL C 198, 8.7.1996., str. 85.), Zajedničko stajalište Vijeća od 24. srpnja 1997. (SL C 297, 29.9.1997., str. 6), Odluka Europskog parlamenta od 19. studenoga 1997. (Odluka Vijeća od 15. prosinca 1997.).

      (4)  SL L 19, 24.1.1989., str. 16.

      (5)  SL L 78, 26.3.1977., str. 17. Direktiva kako je zadnje izmjenjena Aktom o pristupanju iz 1994.

      (6)  [1988] ECR 1123.


title: Direktiva Komisije 2014/84/EU оd 30. lipnja 2014. o izmjeni Dodatka A Prilogu II. Direktivi 2009/48/EZ Europskog parlamenta i Vijeća o sigurnosti igračaka koja se odnosi na nikal  Tekst značajan za EGP

text:
               1.7.2014

               HR

               Službeni list Europske unije

               L 192/49

         DIREKTIVA KOMISIJE 2014/84/EU
   оd 30. lipnja 2014.
   o izmjeni Dodatka A Prilogu II. Direktivi 2009/48/EZ Europskog parlamenta i Vijeća o sigurnosti igračaka koja se odnosi na nikal
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2009/48/EZ Europskog parlamenta i Vijeća od 18. lipnja 2009. o sigurnosti igračaka (1), a posebno njezin članak 46. stavak 3,
   budući da:

               (1)

               Direktivom 2009/48/EZ utvrđuju se opći zahtjevi za tvari koje su klasificirane kao kancerogene, mutagene ili toksične za reprodukciju (CMR) u skladu s Uredbom (EZ) br. 1272/2008 Europskog parlamenta i Vijeća (2). Tvari CMR iz 2. kategorije ne smiju se koristiti u igračkama, u sastavnim dijelovima igračaka ili u različitim mikrostrukturnim dijelovima igračaka, osim ako su te tvari sadržane u pojedinačnim koncentracijama koje su jednake ili niže od primjenjivih koncentracija utvrđenih za razvrstavanje smjesa koje sadrže te tvari, nedostupne djeci ili je njihova uporaba dopuštena. Komisija može dopustiti uporabu tvari CMR iz 2. kategorije u igračkama ako je Znanstveni odbor ocijenio uporabu tvari i zaključio da je sigurna, osobito u pogledu izloženosti, te ako tvar nije zabranjena za uporabu u proizvodima široke potrošnje u skladu s Uredbom (EZ) br. 1907/2006 Europskog parlamenta i Vijeća (3). Dodatak A Prilogu II. Direktivi 2009/48/EZ sadržava popis tvari CMR i dopuštenu uporabu.

               (2)

               Nikal (CAS br. 7440-02-0) je tipični metal. Upotrebljava se ponajprije u proizvodnji legura koje sadržavaju nikal (uključujući nehrđajući čelik), u prevlakama od nikla, u proizvodnji proizvoda koji sadržavaju nikal kao što su baterije i elektrode za zavarivanje te u proizvodnji kemikalija koje sadržavaju nikal. Nikal se zbog svoje otpornosti na koroziju i visoke električne vodljivosti upotrebljava i u igračkama, primjerice u modelima željezničkih pruga ili za kontakte baterija.

               (3)

               Nikal je u skladu s Uredbom (EZ) br. 1272/2008 razvrstan kao kancerogena tvar 2. kategorije. Ako nema posebnih zahtjeva, igračke mogu sadržavati nikal u koncentracijama jednakima ili nižima od relevantne koncentracije utvrđene za razvrstavanje smjesa koje sadržavaju nikal kao CMR, tj. 1 %.

               (4)

               Nikal je opsežno ocijenjen u skladu s Uredbom Vijeća (EEZ) br. 793/93 (4). U izvješću Europske unije o procjeni rizika (EU RAR) (5) iz 2008. zaključuje se da je s obzirom na procjenu kancerogenosti na radnom mjestu postojala potreba za daljnjim studijama za ocjenu kancerogenosti kod udisanja nikla. U Dopuni (6) izvješću EU RAR iz 2009. pripremljenoj za potrebe prijelaznih mjera u skladu s Uredbom (EZ) br. 1907/2006, zaključuje se da nisu potrebne daljnje mjere na razini Unije jer rezultati dvogodišnje studije o kancerogenosti u kojoj su štakori bili izloženi udisanju metalnog nikla nisu ukazivali na reviziju postojeće klasifikacije kancerogenosti.

               (5)

               Dodatkom A Prilogu II. Direktivi 2009/48/EZ već je dopuštena uporaba nikla u nehrđajućem čeliku u igračkama jer se pokazalo da je nikal u nehrđajućem čeliku siguran u pogledu njegovih kancerogenih svojstava.

               (6)

               Kako bi procijenila rizik za zdravlje zbog prisutnosti metalnog nikla u električnim igračkama (prevlake, premazi i legure kojima se omogućuje električna vodljivost), Komisija je zatražila mišljenje Znanstvenog odbora za rizike po zdravlje i okoliš. Znanstveni odbor za rizike po zdravlje i okoliš navodi u svom mišljenju „Procjena rizika na zdravlje uslijed uporabe metalnog nikla (CAS br. 7440-02-0) u igračkama”, donesenom 25. rujna 2012., da nije prisutan rizik od tumora uslijed izloženosti niklu prilikom rukovanja igračkama jer je vjerojatnost udisanja metalnog nikla iz igračaka izrazito mala. Znanstveni odbor za rizike po zdravlje ljudi i okoliš nadalje zaključuje da uporaba nikla u dijelovima igračaka kojima se omogućuje električna funkcija igračaka dovodi do vrlo niskog potencijala za izloženost niklu oralnim unosom ili putem kože, zbog ograničenja oslobađanja nikla koja se primjenjuju na dijelove u igračkama koji sadržavaju metal, ograničene dostupnosti dijelova koji sadržavaju metal i male površine dijelova koji sadržavaju nikal kojima se omogućuje ispravan rad električnih igračaka. Stoga se po mišljenju Znanstvenog odbora za rizike na zdravlje ljudi i okoliš ne očekuju rizici.

               (7)

               U skladu sa stavkom 5. točkom (c) podtočkom ii. dijela III. Priloga II. Direktivi 2009/48/EZ, uporaba tvari CMR 2. kategorije ne može se dopustiti ako je tvar zabranjena za uporabu u proizvodima široke potrošnje u skladu s Uredbom (EZ) br. 1907/2006. Unosom 27. Priloga XVII. navedenoj Uredbi ograničava se samo uporaba nikla u mehanizmima koji se utiču u probušene uši i druge probušene dijelove ljudskog tijela, u proizvodima koji dolaze u izravni i dugotrajni dodir s kožom i u proizvodima koji dolaze u izravni i dugotrajni dodir s kožom s premazom koji ne sadrži nikal. Ograničenja iz unosa 27. Priloga XVII. Uredbi (EZ) br. 1907/2006 ne dovode do potpune zabrane za uporabu u svim proizvodima široke potrošnje u skladu s navedenom Uredbom. Ova Direktiva ne bi trebala utjecati na primjenu unosa 27. Priloga XVII. Uredbi (EZ) br. 1907/2006 na igračke koje su proizvodi koji dolaze u izravni i dugotrajni dodir s kožom.

               (8)

               Direktivu 2009/48/EZ stoga je potrebno na odgovarajući način izmijeniti.

               (9)

               Mjere predviđene ovom Direktivom u skladu su s mišljenjem Odbora iz članka 47. Direktive 2009/48/EZ,

         DONIJELA JE OVU DIREKTIVU:
   Članak 1.
   Dodatak A Prilogu II. Direktivi 2009/48/EZ zamjenjuje se sljedećim:

         „Dodatak A

            Popis tvari toksičnih za reprodukciju i njihove dopuštene uporabe u skladu s točkama 4., 5. i 6. dijela III.

                     Tvar

                     Klasifikacija

                     Dopuštena uporaba

                     Nikal

                     CMR 2

                     U igračkama i dijelovima igračaka od nehrđajućeg čelika.
                     U dijelovima igračaka koji su namijenjeni za provođenje električne struje.”

   Članak 2.
   1.   Države članice donose i objavljuju zakone i druge propise potrebne za usklađivanje s ovom Direktivom najkasnije do 1. srpnja 2015. Države članice Komisiji odmah dostavljaju tekst tih odredaba.
   Države članice primjenjuju te odredbe od 1. srpnja 2015.
   Kada države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Države članice određuju načine tog upućivanja.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 3.
   Ova Direktiva stupa na snagu dvadesetog dana od dana objave u Službenom listu Europske unije.
   Članak 4.
   Ova je Direktiva upućena državama članicama.

      Sastavljeno u Bruxellesu 30. lipnja 2014.

            Za Komisiju

            Predsjednik

         José Manuel BARROSO

      (1)  SL L 170, 30.6.2009., str. 1.

      (2)  Uredba (EZ) br. 1272/2008 Europskog parlamenta i Vijeća od 16. prosinca 2008. o razvrstavanju, označivanju i pakiranju tvari i smjesa, o izmjeni i stavljanju izvan snage Direktive 67/548/EEZ i Direktive 1999/45/EZ i o izmjeni Uredbe (EZ) br. 1907/2006 (SL L 353, 31.12.2008., str. 1.).

      (3)  Uredba (EZ) br. 1907/2006 Europskog parlamenta i Vijeća od 18. prosinca 2006. o registraciji, evaluaciji, autorizaciji i ograničavanju kemikalija (REACH) i osnivanju Europske agencije za kemikalije te o izmjeni Direktive 1999/45/EZ i stavljanju izvan snage Uredbe Vijeća (EEZ) br. 793/93 i Uredbe Komisije (EZ) br. 1488/94 kao i Direktive Vijeća 76/769/EEZ i direktiva Komisije 91/155/EEZ, 93/67/EEZ, 93/105/EZ i 2000/21/EZ (SL L 396, 30.12.2006., str 1.).

      (4)  Uredba Vijeća (EEZ) br. 793/93 od 23. ožujka 1993. o evaluaciji i kontroli rizika postojećih tvari (SL L 84, 5.4.1993., str 1.).

      (5)  http://echa.europa.eu/documents/10162/cefda8bc-2952-4c11-885f-342aacf769b3

      (6)  http://echa.europa.eu/documents/10162/13630/nickel_denmark_en.pdf


title: Direktiva Komisije 2014/79/EU оd 20. lipnja 2014. o izmjeni Dodatka C Prilogu II. Direktivi 2009/48/EZ Europskog parlamenta i Vijeća o sigurnosti igračaka u pogledu TCEP-a, TCPP-a i TDCP-a  Tekst značajan za EGP

text:
               21.6.2014

               HR

               Službeni list Europske unije

               L 182/49

         DIREKTIVA KOMISIJE 2014/79/EU
   оd 20. lipnja 2014.
   o izmjeni Dodatka C Prilogu II. Direktivi 2009/48/EZ Europskog parlamenta i Vijeća o sigurnosti igračaka u pogledu TCEP-a, TCPP-a i TDCP-a
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2009/48/EZ Europskog parlamenta i Vijeća od 18. lipnja 2009. o sigurnosti igračaka (1), a posebno njezin članak 46. stavak 2,
   budući da:

               (1)

               Tvar tris(2-kloroetil)-fosfat (TCEP), CAS br. 115-96-8, je fosfat ester koji se koristi kao sporogoreći plastifikator u polimerima. Glavne industrijske grane u kojima se koristi TCEP su građevinska industrija, industrija namještaja i tekstilna industrija. U skladu Uredbom (EZ) br. 1272/2008 Europskog parlamenta i Vijeća od 16. prosinca 2008. o razvrstavanju, označivanju i pakiranju tvari i smjesa, o izmjeni i stavljanju izvan snage Direktive 67/548/EEZ i Direktive 1999/45/EZ i o izmjeni Uredbe (EZ) br. 1907/2006 (2) TCEP se razvrstava kao karcinogena tvar 2. kategorije i reproduktivno toksična tvar 1.B kategorije.

               (2)

               Direktivom 2009/48/EZ utvrđuju se opći zahtjevi za tvari koje su klasificirane kao karcinogene, mutagene ili toksične za reprodukciju (CMR) u skladu s Uredbom (EZ) br. 1272/2008. Takve se tvari ne smiju koristiti u igračkama, u sastavnim dijelovima igračaka ili u različitim mikrostrukturnim dijelovima igračaka, osim ako su nedostupne djeci, dopuštene odlukom Komisije ili sadržane u pojedinačnim koncentracijama koje su jednake ili niže od primjenjivih koncentracija utvrđenih za razvrstavanje smjesa koje sadrže te tvari kao CMR. Ako nema posebnih zahtjeva, TCEP mogu sadržavati igračke u koncentracijama koje su jednake ili niže od primjenjivih koncentracija utvrđenih za razvrstavanje smjesa koje ga sadrže kao CMR, tj. 0,5 % od 20. srpnja 2013. i 0,3 % od 1. lipnja 2015.

               (3)

               TCEP je 2009. opsežno procijenjen u skladu s Uredbom Vijeća (EEZ) br. 793/93 od 23. ožujka 1993. o procjeni i kontroli rizika od postojećih tvari (3). Izvješće o procjeni opasnosti pod nazivom „Procjena opasnosti Europske unije za TCEP” pokazuje da TCEP lako migrira i, kada se proguta, ima za posljedicu toksičnost bubrega, jetara i mozga, uzrokujući oštećenja zdravlja i potencijalno rak.

               (4)

               Izvješće o procjeni opasnosti pokazuje i da se od 2001. TCEP u EU-u ne proizvodi. Opala je i njegova uporaba u EU-u jer se TCEP postupno zamjenjuje drugim usporivačima gorenja. Ipak, prisutnost TCEP-a u igračkama ne može se isključiti jer je većina igračaka na tržištu EU-a uvezena te stoga proizvedena izvan EU-a.

               (5)

               Kako bi se procijenili učinci TCEP-a u igračkama na zdravlje te primjerenost općih graničnih vrijednosti za TCEP kao CMR tvari utvrđenih Direktivom 2009/48/EZ, Komisija je zatražila mišljenje Znanstvenog odbora za rizike po zdravlje i okoliš (SCHER). U svojem mišljenju donesenom 22. ožujka 2012. pod nazivom „Mišljenje o tris(2-kloroetil)-fosfatu (TCEP) u igračkama”, SCHER navodi da su uočeni učinci na zdravlje (posebice na bubrege) nakon ponovljenog izlaganja 12 mg TCEP/kg tjelesne težine po danu. SCHER napominje i da sadržaj TCEP-a koji je pronašla Danska agencija za zaštitu okoliša u igračkama (0,5 – 0,6 %), kako je navedeno u njezinu „Istraživanju i procjeni opasnosti parfema i aroma u igračkama i proizvodima za skrb o djeci. Istraživanje kemijskih tvari u proizvodima široke potrošnje”, predstavlja rizik za djecu, čak i bez dodatnog izlaganja. Kada se uzmu u obzir ostali izvori izloženosti TCEP-u osim igračaka (npr. zrak, prašina), SCHER zaključuje da se nijedno dodatno izlaganje igračkama ne može smatrati sigurnim te preporučuje da granica detekcije dovoljno osjetljive metode bude granična vrijednost za TCEP u igračkama.

               (6)

               U svjetlu prethodno navedenog, opće granične vrijednosti od 0,5 % i 0,3 % Direktive 2009/48/EZ čine se neprimjerenima za zaštitu zdravlja djeteta. Nakon savjetovanja s dionicima „granica detekcije dovoljno osjetljive metode” za TCEP određena je na 5 mg/kg. S obzirom na to da se ta granica odnosi na granicu detekcije, nije utemeljena na toksikološkom pristupu.

               (7)

               Osim TCEP-a, u prethodno navedenom mišljenju od 22. ožujka 2012. SCHER je ocijenio i halogenirane nadomjeske TCEP-a, tris[2-kloro-1-(klorometil)etil] fosfat (TDCP), CAS br. 13674-87-8, i tris(2-kloro-1-metiletil) fosfat (TCPP), CAS br. 13674-84-5. Ti su nadomjesci ocijenjeni 2008. u skladu s Uredbom (EEZ) br. 793/93.

               (8)

               U svojem mišljenju SCHER se slaže sa zaključkom procjene opasnosti nadomjestaka da postoji dovoljno podataka o strukturama, fizičko-kemijskim svojstvima, toksikokinetici i mutagenim profilima TCEP-a, TDCP-a i TCPP-a za kvalitativnu primjenu analogije (pristup read-across) kojom se ukazuje na potencijalnu zabrinutost u pogledu karcinogenosti TCPP-a uzrokovane mehanizmom koji nije genotoksičan. Takav pristup, prema SCHER-u, upućuje na to da se dana razmatranja o TCEP-u mogu primijeniti i na njegove halogenirane nadomjeske, ako se koriste u proizvodnji igračaka.

               (9)

               U skladu s Uredbom (EZ) br. 1272/2008 TDCP je razvrstan kao karcinogena tvar 2. kategorije, a za TCPP, iako nije razvrstan, SCHER je utvrdio potencijalnu zabrinutost u pogledu karcinogenosti. U skladu s prethodnim razmatranjima za TCEP i mišljenjem SCHER-a, granične vrijednosti za TDCP i TCPP trebaju se stoga odrediti na 5 mg/kg.

               (10)

               U cilju daljnje zaštite zdravlja djece, Direktivom 2009/48/EZ predviđa se da se, prema potrebi, mogu utvrditi posebne granične vrijednosti za kemikalije u igračkama namijenjenima djeci mlađoj od tri godine ili drugim igračkama namijenjenima za stavljanje u usta.

               (11)

               Direktivu 2009/48/EZ treba stoga na odgovarajući način izmijeniti.

               (12)

               Mjere predviđene u ovoj Direktivi u skladu su s mišljenjem Odbora osnovanog na temelju članka 47. Direktive 2009/48/EZ,

         DONIJELA JE OVU DIREKTIVU:
   Članak 1.
   Dodatak C Prilogu II. Direktivi 2009/48/EZ zamjenjuje se sljedećim:

         „Dodatak C

      Posebne granične vrijednosti za kemikalije koje se koriste u igračkama namijenjenima djeci mlađoj od 36 mjeseci ili u drugim igračkama namijenjenima za stavljanje u usta, donesene u skladu s člankom 46. stavkom 2.

                  Tvar

                  CAS broj

                  Granična vrijednost

                  TCEP

                  115-96-8

                  5 mg/kg (granična vrijednost sadržaja)

                  TCPP

                  13674-84-5

                  5 mg/kg (granična vrijednost sadržaja)

                  TDCP

                  13674-87-8

                  5 mg/kg (granična vrijednost sadržaja)”

   Članak 2.
   1.   Države članice donose i objavljuju zakone i druge propise potrebne za usklađivanje s ovom Direktivom najkasnije do 21. prosinca 2015. One Komisiji odmah dostavljaju tekst tih odredaba.
   One te odredbe primjenjuju od 21. prosinca 2015.
   Kad države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Države članice određuju načine tog upućivanja.
   2.   Države članice Komisiji dostavljaju tekst glavnih odredaba nacionalnog zakonodavstva koje donesu u području na koje se odnosi ova Direktiva.
   Članak 3.
   Ova Direktiva stupa na snagu dvadesetog dana od dana objave u Službenom listu Europske unije.
   Članak 4.
   Ova je Direktiva upućena državama članicama.

      Sastavljeno u Bruxellesu 20. lipnja 2014.

            Za Komisiju

            Predsjednik

         José Manuel BARROSO

      (1)  SL L 170, 30.6.2009., str. 1.

      (2)  SL L 353, 31.12.2008., str. 1.

      (3)  SL L 84, 5.4.1993., str. 1.


title: Direktiva Komisije 2004/59/EZ od 23. travnja 2004. o izmjeni Direktive 90/642/EEZ s obzirom na u njoj utvrđene maksimalne razine ostataka brompropilata  Tekst značajan za EGP

text:
                  03/Sv. 45

                  HR

                  Službeni list Europske unije

                  223

            32004L0059

                  L 120/30

                  SLUŽBENI LIST EUROPSKE UNIJE

            DIREKTIVA KOMISIJE 2004/59/EZ
      od 23. travnja 2004.
      o izmjeni Direktive 90/642/EEZ s obzirom na u njoj utvrđene maksimalne razine ostataka brompropilata
      (Tekst značajan za EGP)
      KOMISIJA EUROPSKIH ZAJEDNICA,
      uzimajući u obzir Ugovor o osnivanju Europske zajednice,
      uzimajući u obzir Direktivu Vijeća 90/642/EEZ od 27. studenoga 1990. o određivanju maksimalnih razina ostataka pesticida u i na određenim proizvodima biljnog podrijetla, uključujući voće i povrće (1), a posebno njezin članak 7.,
      budući da:

                  (1)

                  Uredbom Komisije (EZ) br. 2076/2002 od 20. studenoga 2002. o produljivanju vremenskoga razdoblja iz članka 8. stavka 2. Direktive Vijeća 91/414/EEZ i o neuvrštenju određenih aktivnih tvari u Prilog I. toj Direktivi, te o povlačenju odobrenja za sredstva za zaštitu bilja koja sadrže dotične tvari (2), dopušta se nekim državama članicama da do 30. lipnja 2007. zadrže na snazi rješenja o registraciji za sredstva za zaštitu bilja koja sadrže određene tvari za koje je predviđeno neuvrštenje u Prilog I. Direktive Vijeća 91/414/EEZ (3).

                  (2)

                  Maksimalne razine ostataka (MRO-i) odražavaju uporabu najmanjih količina pesticida za postizanje djelotvorne zaštite bilja, upotrijebljenih tako da je količina ostatka što manja i toksikološki prihvatljiva, posebno u smislu procijenjenog unosa putem hrane.

                  (3)

                  Maksimalne razine ostataka utvrđene su na donjoj granici analitičkog određivanja ako dopuštene uporabe sredstava za zaštitu bilja ne ostavljaju ostatke pesticida koji se mogu otkriti, ili ako nema dopuštenih uporaba, ili ako uporabe koje su odobrile države članice nisu bile poduprijete nužnim podacima, ili ako uporabe u trećim zemljama dovode do pojave ostataka u ili na prehrambenim proizvodima koji mogu dospjeti na tržište Zajednice, nisu bile poduprijete potrebnm podacima.

                  (4)

                  MRO pesticida je potrebno ponovno ocjenjivati. Maksimalne razine mogu se mijenjati kako bi se uzele u obzir nove uporabe te nove informacije i podaci.

                  (5)

                  Komisiji su dostavljene informacije o osnovnim uporabama brompropilata u okviru Direktive 91/414/EEZ. Informacije osiguravaju primjerenu osnovu za ocjenu unosa tvari od strane europskih potrošača.

                  (6)

                  Rješenja o registraciji sredstava koja sadrže brompropilat treba ukinuti najkasnije do 31. srpnja 2007. Uzimajući u obzir vrijeme koje je potrebno da ostaci brompropilata prestanu pojavljivati u prehrambenom lancu, uputno je ponovno ocijeniti privremene MRO povezane s osnovnim upotrebama najkasnije do 31. prosinca 2008.

                  (7)

                  Doživotna izloženost potrošača brompropilatu putem prehrambenih proizvoda koji mogu sadržavati ostatke toga pesticida, procijenjena je i ocijenjena. Izračunato je da će MRO, kako su izmijenjeni i dopunjeni, osigurati da prihvatljiv dnevni unos ne bude premašen.

                  (8)

                  Akutna izloženost potrošača brompropilatu putem svakog prehrambenog proizvoda koji može sadržavati ostatke toga pesticida, procijenjena je i ocijenjena. Izračunato je da će se izmjenama MRO osigurati da akutna referentna doza ne bude premašena.

                  (9)

                  Stoga je primjereno izmijeniti maksimalne razine ostataka brompropilata.

                  (10)

                  Stoga bi Direktivu 90/642/EEZ trebalo izmijeniti u skladu s tim.

                  (11)

                  Mjere predviđene u ovoj Direktivi u skladu su s mišljenjem Stalnog odbora za prehrambeni lanac i zdravlje životinja,

            DONIJELA JE OVU DIREKTIVU:
      Članak 1.
      Maksimalne razine ostataka pesticida za brompropilat iz Priloga II. Direktivi 90/642/EEZ zamjenjuju se onima iz Priloga ovoj Direktivi.
      Članak 2.
      1.   Države članice donose i objavljuju zakone i druge propise potrebne za usklađivanje s odredbama ove Direktive najkasnije do 24. listopada 2004.. Odmah dostavljaju Komisiji tekstove tih odredbi i korelacijsku tablicu između tih odredbi i ove Direktive.
      One te odredbe primjenjuju od 25. listopada 2005.
      Kad države članice donose ove odredbe, te odredbe prilikom njihove službene objave sadržavaju uputu na ovu Direktivu ili se uz njih navodi takva uputa. Načine toga upućivanja određuju države članice.
      2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
      Članak 3.
      Ova Direktiva stupa na snagu dvadesetog dana od dana objave u Službenom listu Europske unije.
      Članak 4.
      Ova je Direktiva upućena državama članicama.

         Sastavljeno u Bruxellesu 23. travnja 2004.

               Za Komisiju

            David BYRNE

               Član Komisije

         (1)  SL L 350, 14.12.1990., str. 71. Direktiva kako je zadnje izmijenjena Direktivom Komisije 2004/2/EZ (SL L 14, 21.1.2004., str. 10.).

         (2)  SL L 319, 23.11.2002., str. 3. Uredba kako je zadnje izmijenjena Uredbom (EZ) br. 1336/2003 (SL L 187, 26.7.2003., str. 21.).

         (3)  SL L 230, 19.8.1991., str. 1. Direktiva kako je zadnje izmijenjena Direktivom Komisije 2004/20/EZ (SL L 70, 9.3.2004., str. 32.).

         PRILOG

                        „Grupe i primjeri pojedinih proizvoda na koje se primjenjuju MRO-i

                        Ostaci pesticida i maksimalne razine ostataka
                        (mg/kg)

                        Brompropilat

                        1.   Voće, svježe, osušeno ili nekuhano, očuvano smrzavanjem, koje ne sadrži dodani šećer; orašasti plodovi

                                    i.

                                    AGRUMI

                        2  (1)

                        Grejp

                        Limuni

                        Limete

                        Mandarine (uključujući i klementine i slične hibride)

                        Naranče

                        Pomelo

                        Ostalo

                                    ii.

                                    ORAŠASTI PLODOVI (oljušteni ili neoljušteni)

                        0,05  (*)

                        Bademi

                        Brazilski oraščići

                        Indijski oraščići

                        Kesteni

                        Kokosovi orasi

                        Lješnjaci

                        Makadamija oraščići

                        Pekan oraščići

                        Pinjoli

                        Pistacije

                        Orasi

                        Ostalo

                                    iii.

                                    JEZGRIČAVO VOĆE

                        2  (1)

                        Jabuke

                        Kruške

                        Dunje

                        Ostalo

                                    iv.

                                    KOŠTIČAVO VOĆE

                        0,05  (*)

                        Marelice

                        Trešnje

                        Breskve (uključujući nektarine i slične hibride)

                        Šljive

                        Ostalo

                  v.   BOBICE I SITNO VOĆE

                                    (a)

                                    Stolno i vinsko grožđe

                        2  (1)

                        Stolno grožđe

                        Vinsko grožđe

                                    (b)

                                    Jagode (osim šumskih)

                        0,05  (*)

                                    (c)

                                    Jagodičasto voće (osim šumskog)

                        0,05  (*)

                        Kupine

                        Ostružnice

                        Loganove bobice

                        Maline

                        Ostalo

                                    (d)

                                    Ostalo sitno voće i bobice (osim šumskog)

                        0,05  (*)

                        Borovnjača

                        Brusnice

                        Ribizi (crveni, crni i bijeli)

                        Ogrozdi

                        Ostalo

                                    (e)

                                    Šumske bobice i šumsko voće

                        0,05  (*)

                                    vi.

                                    RAZNO VOĆE

                        0,05  (*)

                        Avokado

                        Banane

                        Datulje

                        Smokve

                        Kivi

                        Kumkvati

                        Liči

                        Mango

                        Masline

                        Marakuja

                        Ananas

                        Mogranj

                        Ostalo

                        2.   Povrće, svježe ili nekuhano, smrznuto ili osušeno

                                    i.

                                    KORJENASTO I GOMOLJASTO POVRĆE

                        0,05  (*)

                        Cikla

                        Mrkve

                        Celer korjenaš

                        Hren

                        Čičoke

                        Pastrnjaci

                        Korijen peršina

                        Rotkvice

                        Lukolisna kozja brada

                        Slatki krumpiri

                        Podzemna ili stočna koraba

                        Repe

                        Jam

                        Ostalo

                                    ii.

                                    LUKOVIČASTO POVRĆE

                        0,05  (*)

                        Češnjak (bijeli luk)

                        Kapula (crveni luk)

                        Kozjak (ljutika)

                        Mladi luk

                        Ostalo

                  iii.   PLODOVITO POVRĆE

                  (a)   Solanaceae

                        Rajčice

                        1  (1)

                        Paprike

                        Patlidžani

                        Ostalo

                        0,05  (*)

                                    (b)

                                    Cucurbitaceae (s jestivom korom)

                        0,05  (*)

                        Krastavci

                        Kornišoni

                        Tikvice

                        Ostalo

                                    (c)

                                    Cucurbitaceae (s nejestivom korom)

                        0,05  (*)

                        Dinje

                        Bundeve

                        Lubenice

                        Ostalo

                                    (d)

                                    Slatki kukuruz

                        0,05  (*)

                                    iv.

                                    KUPUSNJAČE

                        0,05  (*)

                  (a)   Kupusnjače koje cvjetaju

                        Brokule (uključujući kalabrijske)

                        Cvjetače

                        Ostalo

                  (b)   kupusnjače glavatice

                        Kelj pupčar

                        Glavati kupus

                        Ostalo

                  (c)   Lisnate kupusnjače

                        Kineski kupus

                        Kelj

                        Ostalo

                                    (d)

                                    Korabica

                                    v.

                                    Lisnato povrće i začinsko bilje

                        0,05  (*)

                  (a)   Salata i slično

                        Vrtna grbica

                        Matovilac

                        Salata

                        Širokolisna endivija

                        Ostalo

                  (b)   Špinat i slično

                        Špinat

                        Blitva

                        Ostalo

                                    (c)

                                    Potočarka

                                    (d)

                                    Cikorija

                  (e)   Začinsko bilje

                        Vrtna krasuljica

                        Vlasac

                        Peršin

                        Listovi celera

                        Ostalo

                  vi.   MAHUNARKE (svježe)

                        Grah (s mahunama)

                        1  (1)

                        Grah (bez mahuna)

                        Grašak (s mahunama)

                        Grašak (bez mahuna)

                        Ostalo

                        0,05  (*)

                                    vii.

                                    STABLJIKASTO POVRĆE (svježe)

                        0,05  (*)

                        Šparoge

                        Karde (španjolske artičoke)

                        Celer

                        Komorač

                        Artičoke

                        Poriluk

                        Rabarbara

                        Ostalo

                                    viii.

                                    GLJIVE

                        0,05  (*)

                                    (a)

                                    Kultivirane gljive

                                    (b)

                                    Divlje gljive

                                    3.

                                    Mahunarke

                        0,05  (*)

                        Grah

                        Leća

                        Grašak

                        Ostalo

                                    4.

                                    Uljarice

                        0,1  (*)

                        Sjemenke lana

                        Kikiriki

                        Sjeme maka

                        Sjeme sezama

                        Suncokretovo sjeme

                        Sjeme uljane repice

                        Soja

                        Sjeme gorušice

                        Sjeme pamuka

                        Ostalo

                                    5.

                                    Krumpiri

                        0,05  (*)

                        Rani krumpir

                        Kasni krumpir

                                    6.

                                    Čaj (osušeni listovi i stabljike, fermentirani ili u drugačijem obliku od biljke, Camellia sinensis)

                        0,1  (*)

                                    7.

                                    Hmelj (osušen), uključujući sačmu hmelja i nekoncentrirani prah

                        0,1  (*)

            (*)  Označava donju granicu analitičkog određivanja.

            (1)  Označava da je maksimalna razina utvrđena privremeno do 31. prosinca 2008. kako bi se uzele u obzir osnovne uporabe u skladu s Uredbom 2076/2002/EZ.”